**Р Е Г Л А М Е Н Т**

**НА НАЦИОНАЛЕН КОНКУРС „МАРА БЕЛЧЕВА”**

* Национален конкурс за поезия „Мара Белчева” се посвещава на севлиевската поетеса Мара Белчева и се организира от Община Севлиево, Градска библиотека, Бизнес сдружение „Севлиево XXI век”, в. „Росица” и със съдействието на Съюза на българските писатели.
* Конкурсът си поставя за цел да стимулира творческия потенциал на български поетеси, чиято поезия носи духа на нашето време, поезия – търсеща и отговаряща на многобройните въпроси, които съвремието поставя.
* Право на участие имат български поетеси, чието творчество отговаря на целите на конкурса.
* Представените за участие в конкурса творби не трябва да са отличавани на други конкурси.
* Конкурсът е явен. Всеки кандидат изпраща 3 поетични творби, придружени с имената на участника, адрес, телефон за връзка и кратка анотация на творчеството на кандидата. Материалите се изпращат на e-mail: **mara\_belcheva\_sevlievo@abv.bg** или с препоръчана кореспонденция, не по-късно от **24.08.2018 г.** на адрес:

**5400, Севлиево**

**ул. „Св. Княз Борис I” № 20**

**Градска библиотека**

**За национален конкурс за поезия „Мара Белчева”**

* Конкурсните произведения се оценяват от комисия, включваща представители на организаторите и институциите в Севлиево от сферата на културата.
* Присъждат се следните награди:
	+ **Първа награда – грамота и парична сума – 500 лв.**
	+ **Втора награда – грамота и парична сума – 300 лв.**
	+ **Трета награда – грамота и парична сума – 100 лв.**
	+ **Награда на бизнес сдружение „Севлиево XXI век” за севлиевска поетеса**
	+ **Специални награди на съорганизаторите на конкурса**
* Наградите се обявяват и връчват на тържествена церемония, организирана през месец септември в рамките на Честванията по повод 150-годишнината от рождението на Мара Белчева.
* За справки и допълнителна информация по условията за участие в конкурса:

**Градска библиотека –** **0675 / 3 27 22 и**

**Отдел „Култура и ЕИВ” – 0675 / 396 156**